Napoleonské kúpele, najstaršia jestvujúca časť kúpeľov Piešťany.
**Slovenské liečebné kúpele Piešťany, a. s.** (SLKP) je spoločnosť, ktorá pôsobí v piešťanských kúpeľoch, vznikla transformáciou štátnych kúpeľov po privatizácii v 90.rokoch 20.storočia a v súčasnosti je hlavným prevádzkovateľom kúpeľníctva a hotelierstva v Piešťanoch. Väčšina zariadení SLKP sa nachádza na Kúpeľnom ostrove v Piešťanoch. Ich hotely majú kapacitu asi 2000 lôžok.

História
--------

Dejiny moderného kúpeľníctva sa v Piešťanoch začali písať za vedenia rodiny Winterovcov. Tí mali kúpele v prenájme od rodu Erdődyovcov medzi rokmi 1889-1944. Po druhej svetovej vojne boli kúpele zoštátnené. V roku 1996 sa počas mečiarovskej privatizácie stal majiteľom kúpeľov Karol Martinka, keď sa mu kúpele poradilo ovládnuť cez firmu Vadium Group. Po zmene vlády v roku 1998 a nástupe premiéra Mikuláša Dzurindu však o tento kúpeľnícky skvost prišiel, keď Vadium Group akcie kúpeľov vrátila Fondu národného majetku (FNM) v roku 1999. Od Fondu kúpele v roku 2001 kúpila spoločnosť Danubius Hotels Group, ktorej aj dnes patria.
V roku 2002 prebehla druhá privatizácia a väčšinový podiel v kúpeľoch získala maďarská spoločnosť Danubius Hotels Group, patriaca britskému šľachticovi židovského pôvodu, ktorá vlastní aj české kúpele Mariánské Lázně. Desať percent v akciovej spoločnosti má mesto Piešťany. A tretím a zároveň posledným majiteľom týchto kúpeľ sa stal Dávid Mataj. Ktorý je z rodu debilov 

V štruktúre akcionárov SLK Piešťany k 30. máju 2005 figurovali spoločnosti Hungária Hotel - Property Man. Company Ltd. Budapest (podiel na základnom imaní podľa akcií 45,84%), Léčebné lázně Mariánské lázně, a.s. (24%), Danubius Hotels Rt. Budapest (18,38%), mesto Piešťany (10,01%), obec Smrdáky (1,75%) a IFF, s.r.o. Piešťany (0,02%).
Karol Martinka sa pokúšal SLK Piešťany opätovne získať od roku 2008 do roku 2012. Kritizoval vedenie kúpeľov, že prepustili takmer 1200 zamestnancov, len aby sa im vrátili kúpne náklady. Od roku 2000 do 2007 sa stav zamestnancov znížil z 2 209 na 1 379.

Sir Bernard Schreier zomrel 1. júna 2013 vo veku 95 rokov. Po ňom zdedili kúpele jeho potomkovia - Alexei James Schreier, Iris Gibbor, Lady Lilly Schreier, Mark Gibbor, Michael Montague Wreschner, Richard Denton a
Robert Glatter.

Súčasťou Slovenských liečebných kúpeľov a.s. sú aj Prírodné liečivé kúpele Smrdáky, ktoré sú zamerané na liečbu kožných ochorení.

Ponúkané služby
---------------

Slovenské liečebné kúpele Piešťany patria viac ako 200 rokov k popredným európskym kúpeľom v liečbe reumatizmu, rehabilitácii pohybového aparátu a nervového systému. Využívajú pritom prírodné zdroje – liečivé sírne bahno a termálnu minerálnu vodu. Hlavným cieľom liečebných postupov je predovšetkým obnova komplexných pohybových funkcií pohybového aparátu.

V kúpeľoch sa poskytuje viac ako 60 rôznych liečebných procedúr a metodík. Základom sú procedúry využívajúce unikátnu minerálnu vodu a liečivé sírne bahno, ktoré sa kombinujú s vodoliečbou, individuálnou a skupinovou rehabilitáciou, masážami, uhličitou terapiou, svetloliečbou, elektroliečbou, teploliečbou a ďalšími špecializovanými výkonmi a relaxačnými procedúrami.

Hotel Thermia Palace, prvý päťhviezdičkový hotel na Slovensku, súčasť SLK Piešťany.
Funkcionalistické kúpalisko Eva v Piešťanoch.

Hotely a zariadenia
-------------------

Piešťany
* Thermia Palace Ensana Health Spa Hotel
* Esplanade Ensana Health Spa Hotel (s krídlom Palace)
* Splendid Ensana Health Spa Hotel (s krídlom Grand)
* Villa Trajan Ensana Health Spa Hotel
* Jalta Ensana Health Spa Hotel
* Pro Patria Ensana Health Spa Hotel
* Smaragd Ensana Health Spa Hotel
* Šumava Ensana Health Spa Hotel
* Grand Hotel Slovan (nefunkčný od 1986)
* Vila Lívia (nefunkčná)
* Vila Erna (nefunkčná)
* Vila Riviéra (nefunkčná)
* Kúpalisko Eva
* Kúpeľná dvorana (Kursalon) (Zatvorená od novembra 2017) (Od mája 2019 opäť otvorená).
* Kurhotel (bývalé riaditeľstvo kúpeľov)

Smrdáky
* Spa Hotel Morava
* Spa Hotel Central
* Spa Hotel Vietoris

Referencie
----------

1. ↑  RYNÍK, Jozef. *Komu patria slovenské kúpele* [online]. Týždenník Trend, 2008-12-12, [cit. 2018-09-26]. Dostupné online.
2. ↑   *Kúpele Piešťany skončili vlani so ziskom 10,49 mil. Sk* [online]. Týždenník Trend, 2005-06-01, [cit. 2018-09-26]. Dostupné online. [nefunkčný odkaz]
3. ↑  ODKLADAL, Martin. *Ako sa Dzurinda porátal s mečiarovskými privatizérmi kúpeľov.* [online]. Aktuality.sk, 2017-10-10, [cit. 2018-09-26]. Dostupné online.
4. ↑  JAMRICHOVÁ, Petra. *Martinka: Piešťanské kúpele chcem dostať späť* [online]. Hospodárske noviny, 2008-06-17, [cit. 2018-09-26]. Dostupné online.
5. ↑   *Potomkovia Bernarda Schreiera: Kúpele nerozpredáme* [online]. PNky, 2013-08-02, [cit. 2018-09-26]. Dostupné online.
6. ↑   *Kúpele Piešťany* [online]. Kúpele Piešťany: [cit. 2018-09-26]. Dostupné online.
7. 1 2   *Slovenské liečebné kúpele Piešťany* [online]. Travel Guide, [cit. 2018-09-26]. Dostupné online.

  


| * z
* d
* u
Piešťany |
| --- |
| Samospráva | 
* *Primátor:* Peter Jančovič (od 2018)
* *Osobnosti*
* *Mestské časti:* Kocurice

 |
| Geografia | Podunajská pahorkatina (Dolnovážska niva)
* *Vodstvo:* Váh
* Biskupický kanál
* Dubová
* *Chránené územia:* CHVÚ Sĺňava
* OCHÚ Lido
 |
| Ekonomika | 
* Slovenské liečebné kúpele Piešťany

 |
| Pamiatky a stavby | 
* Dom umenia
* Elektráreň Piešťany
* Kolonádový most
* Kostol sv. Štefana
* Krajinský most
* Kursalon
* Pošta
* Thermia Palace
* *Zoznam kultúrnych pamiatok*
* *K:Stavby*

 |
| Doprava | 
* *Cestná:*
* D1
* I/61
* II/499
* *Železničná:* Železničná stanica Piešťany
* Železničná trať Bratislava – Žilina
* Železničná trať Piešťany – Vrbové
* *Letecká:* Letisko Piešťany
* *K:Doprava*

 |
| Námestia a ulice | 
* *Ulice:* Winterova
* Pod Párovcami
* *Zoznam*

 |
| Kultúra | 
* Balneologické múzeum Imricha Wintera
* Vojenské historické múzeum
* *K:Kultúra*

 |
| Školy | 
* Fakulta zdravotníckych vied Univerzity sv. Cyrila a Metoda v Trnave
* Gymnázium Pierra de Coubertina
* *K:Školy*

 |
| Šport | 
* KVP Kúpele Piešťany
* MHK Piešťany
* PFK Piešťany
* Piešťanské Čajky
* ŠHK 37 Piešťany
* *K:Šport*

 |